**Savjetovanje sa zainteresiranom javnošću o Strateškoj studiji utjecaja na okoliš Strategije poljoprivrede za razdoblje od 2020. do 2030. godine**

Javno savjetovanje sa zainteresiranom javnošću o *Strateškoj studiji o utjecaju na okoliš Strategije poljoprivrede za razdoblje od 2020. do 2030. godine*, održava se u razdoblju od 22. ožujka do 23. travnja 2021. godine, u organizaciji Ministarstva poljoprivrede, Ulica grada Vukovara 78, 10 000 Zagreb.

Tijekom trajanja savjetovanja javnosti će biti omogućen javni uvid u *Stratešku studiju o utjecaju na okoliš*, kao i *Nacrt prijedloga Strategije poljoprivrede do 2030.*, putem mrežnih stranica Ministarstva <https://poljoprivreda.gov.hr/istaknute-teme/poljoprivreda-173/strategija-poljoprivrede-za-razdoblje-od-2020-do-2030-godine/postupak-strateske-procjene-utjecaja-na-okolis/4150> te putem središnjeg državnog portala 'e-Savjetovanja' [Strategija poljoprivrede do 2030. godine](https://esavjetovanja.gov.hr/Econ/MainScreen?EntityId=16231)  i [Strateška studija o utjecaju na okoliš Strategije poljoprivrede do 2030.](https://esavjetovanja.gov.hr/Econ/MainScreen?EntityId=16248%20%E2%80%93%20I.%20dio) - 1. dio

[Strateška studija o utjecaju na okoliš Strategije poljoprivrede do 2030.](https://esavjetovanja.gov.hr/Econ/MainScreen?EntityId=16228) - 2. dio

Javno izlaganje o Strateškoj studiji i Prijedlogu Strategije održat će se on-line 15. travnja 2021. godine, s početkom u 10:00 h putem poveznice [MP\_javno\_izlaganje\_SPUO](https://teams.microsoft.com/l/meetup-join/19%3ameeting_NDQ4Y2U4MDItNmY3Ny00MWFhLTg0MGItYzAzMjJjYzI1YjJk%40thread.v2/0?context=%7b%22Tid%22%3a%22d7525180-adb3-42f7-ab86-a021507a63dd%22%2c%22Oid%22%3a%221ddeb151-18be-4be3-b651-f944917eb685%22%7d).

Molimo sve zainteresirane za sudjelovanje na javnom izlaganju da se prethodno prijave na e-adresu [***strategija@mps.hr***](mailto:strategija@mps.hr), kako bi dobili upute za spajanje i pristup sastanku, budući da je iz tehničkih razloga broj sudionika ograničen.

Na javnom izlaganju bit će prisutni predstavnici Ministarstva poljoprivrede i predstavnici izrađivača Strateške studije, koji će neposredno davati odgovore i raspravljati o pitanjima, koja će tom prilikom postavljati uključena javnost.

Prijedlozi, mišljenja i primjedbe javnosti također se mogu dostaviti i u pisanoj formi, na adresu: *Ministarstvo poljoprivrede, Uprava za poljoprivrednu politiku, EU i međunarodnu suradnju, Ulica grada Vukovara 78, 10 000 Zagreb* ili na e-adresu [***strategija@mps.hr***](mailto:strategija@mps.hr) zaključno s posljednjim danom Javnog savjetovanja. Svi prijedlozi, mišljenja i primjedbe koji ne budu dostavljeni u roku i čitko pisani, neće se uzeti u obzir.